Burgemeester betaal glo nie water en ligte | Netwerk24
Burgemeester betaal glo nie water en ligte
Deur Alet van der Walt 04 Julie 2019 10:22
Lucky Phooko, Moqhaka-munisipaliteit se nuutverkose burgemeester, se munisipale rekenings is met R108 000 agterstallig, sê 'n fluitjieblaser in die munisipaliteit.
Navrae wat reeds Maandag aan Dika Kheswa, die munisipale woordvoerder, gerig is, was teen Donderdag nog onbeantwoord.
Die Moqhaka-munisipaliteit bedien Viljoenskroon, Steynsrus en Kroonstad.
Die fluitjieblaser beweer Phooko se skuld het reeds sedert 2015 begin ophoop en die ANC-beheerde raad wil dit as 'n onreëlmatige uitgawe laat afskryf.
Phooko se munisipale skuld, wat deur opposisiepartye as 'n besprekingspunt vir die raadsvergadering genotuleer was, is glo doelbewus op die vergadering oorgeslaan.
Lucky Phooko. Foto: Twitter/ANC Free State
Volgens 'n ingeligte in die ANC het ANC-raadslede by die party se bestuur in die Vrystaat opdrag gekry om ten gunste van so 'n afskrywing te stem.
Die eerste vraag is hoeveel Phooko die Moqhaka-munisipaliteit skuld en die tweede vraag is hoeveel skuld munisipale amptenare en raadslede by al die munisipaliteite in die Vrystaat.
Jordaan sê volgens art. 12A van Skedule 1 van die Stelselwet, mag raadslede nie meer as 90 dae agterstallig wees met hul munisipale rekeninge nie.